Prahanrottakoira

Prahanrottakoira () on tšekkiläinen koirarotu. Se on kääpiökoira, jota nähdään harvoin kotimaansa ulkopuolella. Vuonna 2019 FCI päätti hyväksyä sen viralliseksi roduksi.Prague Ratter. Federation Cynologique Internationale, 2019. Haettu 4.5.2019. ==Ulkonäkö== Kallo on pyöristynyt ja otsapenger selvästi erottuva. Silmät ovat pyöreät, keskikokoiset ja tummat (sävyltään karvapeitteen väriin soveltuvat). Korvat ovat pystyt, kolmiomaiset ja asennoltaan hieman sivulle viistot. Säkäkorkeus vaihtelee 21–23 cm välillä; 1 cm poikkeus suuntaan tai toiseen sallitaan. Ihannepaino on 2,6 kg. Rodusta on kaksi eri muunnosta: lyhytkarvainen ja pitkäkarvainen. Ensiksi mainitun karvapeite on lyhyttä ja kiiltävää, jälkimmäisellä vastaavasti on hapsut korvissa, raajoissa ja hännässä.Prahanrottakoira. Suomen Kennelliitto, 4.6.2019. Haettu 24.8.2020. Yleisin väritys on musta punaruskein merkein eli black&tan;, joka on myös rodun alkuperäinen väri kuten myös keltainen väri, jota kuitenkin esiintyy paljon vähemmän. Muita värejä: ruskea punaruskein merkein eli brown&tan;, sininen merkein eli blue&tan;, violetti merkein eli lilac&tan;, keltainen, punainen ja sekä merle jossa erikseen vielä sininen- eli bluemerle ja ruskea- eli brownmerle. Kuva:PK 9.JPG|black & tan Kuva:PK Lahti CACIB 2014.JPG|brown & tan Kuva:Prague Ratter merle.jpg|blue merle & tan ==Luonne ja käyttäytyminen== thumb|right|250px|Rotu on luonteeltaan eloisa ja leikkisä. Prahanrottakoira on erittäin aktiivinen, valpas ja eloisa. Se on hellä ja älykäs. Se on vieraita kohtaan varautunut, mutta aina perhettään kohtaan rakastava. Se voi olla pieni, mutta kuitenkin erittäin mukava työkoira jolle sopii moni laji: agility, freestyle, tottelevaisuuskoulutus, jäljestys jne. Hajuaisti on hyvin kehittynyt ja koira on edelleen suurenmoinen rotanpyydystäjä. Sillä on korkea saalisvietti ja se jahtaa mielellään oravia, rottia, hiiriä ja pesukarhuja. ==Alkuperä== thumb|right|250px|Ruskea-tan yksilö näyttelyssä Tallinnassa. Prahanrottakoiraa pidettiin kuninkaallisten palatsien koristeena keskiajalla. Myöhemmin maallikot käyttivät sitä rotanpyydystäjänä. Sitä on kasvatettu ajalta ennen Puolan kuningasta Boleslav II:ta (1058–1080) lähtien. Hän oli rodun suuri ihailija ja hänellä itselläänkin oli kaksi jotka oli tuotu Böömistä. Sanotaan että prahanrottakoira alkoi menettää suosiotaan 19. vuosisadalla kun kääpiöpinseristä tuli laajalle levinnyt. Se koki kuitenkin uudelleensyntymisen 1980-luvulla tšekkien ja slovakkien alettua kasvattaa sitä jälleen. ==Terveys== Luuvauriot ovat yleisiä pienen koon takia. Myös patellaluksaatio (lumpion sijoiltaanmeno), joka on yleistä pienillä roduilla, on mahdollinen. Myös maitohampaat voivat jäädä kiinni, jolloin ne tulee poistaa, jotta myöhemmät ongelmat hampaiden kanssa vältettäisiin. Rotu elää yleensä 12–14-vuotiaaksi. Prahanrottakoirilla erilaiset vatsa- ja suolistovaivat ovat yleisiä. ==Katso myös== *Englanninkääpiöterrieri *Kääpiöpinseri *Venäjäntoy ==Lähteet== ==Aiheesta muualla== * prazsky-krysarik.cz * Prazsky Krysarik club of Sweden * prazsky-krysarik page * Prazsky krysarik Rotumääritelmä * Prague Ratters (tšekki, englanti) * http://www.Prazsky-Krysarik.dk Luokka:SKL 9 Seura- ja kääpiökoirat Luokka:Kääpiökoirat Luokka:FCI 9 Seurakoirat ja kääpiökoirat Luokka:Tšekkiläiset koirarodut Luokka:Seulonnan keskeiset artikkelit